
La formació i posterior esclat del mercat immobiliari ha provocat que l’habitatge i la política 
d’habitatge s’hagen situat com un dels objectes d’anàlisi més importants del últims anys. El 
baròmetre del CIS (Centre d’investigacions sociològiques) de setembre de 2007 indicava que 
l’habitatge era, per primera vegada a la història, la principal causa de preocupació dels 
espanyols . Al preguntar-los pels tres principals problemes que existien en l’actualitat 
(setembre de 2007) en Espanya, el 37’3% dels enquestats va mencionar l’habitatge, un 35,4% 
assenyalà el terrorisme i un 35% va respondre que l’atur. Aquest interès en l’habitatge té el 
seu interès ja que la crisi immobiliària està en les arrels de l’actual crisi econòmica -la més 
importants del últims anys-, però, des de les Ciències Socials no hem de deixar de fer-nos 
algunes preguntes incòmodes: Què ha passat en la societat per a què durant nou anys 
consecutius tant el preu com l’activitat immobiliària s’hagen incrementat de manera tan 
significativa? Perquè va esclatar aquesta bombolla? Quin va ser el seu procés i quins factors 
van actuar com a agulla detonant? Quin ha segut el discurs i la pràctica política durant aquest 
temps? 

1.- Evolució del mercat de l'habitatge 1997-2007. Com unflar una bombolla 

A ningú escapa que durant els últims anys, en el conjunt de l'estat en general i a la Comunitat 
Valenciana en particular, el mercat immobiliari en el seu conjunt (tant de l'habitatge com 
d'altres béns basats en l'ocupació del sòl) va sofrir un notable increment de preu. El període ha 
estat qualificat popularment com “Bombolla Immobiliària” i pot definir-se com el procés 
d'increment constant i intens de preus en el mercat immobiliari en la creença de que els preus 
mai baixarien. 

Com pot veure's en el gràfic 1, de 1998 a 2007 en el conjunt de l'estat es van produir 
increments de preu per sobre del 5% i en molts anys per sobre del 10%, arribant, en els anys 
de màxima acceleració (2001, 2002 i 2005) a sobrepassar el 15% d'increment interanual. El 
2006 el ritme de creixement es va desaccelerar, iniciant-se el 2007 el principi de l’esclat de la 
bombolla. Aquest constant increment de preus i la creença de que augmentarien va ser 
considerat com un fet inqüestionable per la major part de les anàlisis. Els models 

economètrics i les creences populars de que l’habitatge era un element resistent a les crisis 
feien pensar que l’espiral inflacionista no acabaria, la qual cosa animava a comprar i/o invertir 
en habitatges perquè el futur seria molt més complicat. 


Gràfica 1 Variació interanual de preus 1995-2009. Habitatge nou i 



Com a exemple, en un estudi economètric fet el 2006 per encàrrec del Ministerio de la 
Vivienda considerant aspectes com el tipus d’interés, la taxa d’atur, la renda disponible, IPC, 
depreciació de l’estoc,... etc va arribar a la conclusió de que els preus moderarien la seua 
pujada, amb taxes d’increment interanual positives al 2009. La realitat, però ha sigut molt més 
contundent; assistim els últims anys a descens brusc i ràpid dels preus de l’habitatge, paral·lel 
al deteriorament de l’economia. 

Taula 1 Predicció del comportament dels preus de l’habitatge 2004-2009 (2006 Ministerio de la 


Vivienda) 



Taxa de variació dels 
preus nominals observats 

Prediccions de taxes de 
variació de preus nominals 

2005/2004 

13,90 % 


2006/2005 

10,42 % 


2007/2006 


3’77% 

2008/2007 


0’49% 

2009/2008 


l’29% 


Font: Julio Rodríguez López (2006) El mercado de la vivienda en Espana. Previsiones 2007-2009 

Les causes d'aquest creixement en el preu de l'habitatge cal buscar-les en diferents factors de 

tipus demogràfic, econòmic i cultural. En aquest sentit, serà l’esgotament del marc econòmic i 

legislatiu en què es desenvolupa i creix la bombolla el que origine la crisi del model a l’estiu 
de 2007 ocasionant la crisi econòmica en la que ens trobem actualment. 

1.1 Cultura d’accés a la propietat 

Un dels factors més importants en la creació de la bombolla és la cultura d'accés a la propietat 
de l'habitatge. Aquesta comença des de jove. La primera desgravació fiscal a la qual 
normalment s'accedeix és a la “del compte habitatge”. En essència es tracta d'un mètode 
d'estalvi que avança desgravacions fiscals futures per la compra d'un habitatge al moment 
actual. Ara bé, atès que la llei exigeix un límit de 4 anys a la compra de l'habitatge, 
(recentment prorrogada a 6 anys), el final del període es converteixen en un poderós incentiu 
a la compra perquè, de no fer-la, s'han de retornar tots els avantatges fiscals gaudits. Es 
calcula que en 2009 vencien 150.000 comptes habitatge, o, dit d'altra manera, 150.000 
persones que, de no adquirir habitatge, havien de retornar els avantatges fiscals adquirides 
durant 4 anys. Carme Trilla (2001) considera que l’accés a la propietat no és un tret distintiu 
de la població espanyola sinó que es comparteix amb altres països mediterranis. En el cas que 
ens ocupa, és una conseqüència de les polítiques dels anys 50, 60 i 70 afavoridores de la 
compra front el lloguer d’habitatges. En aquest sentit, és cert que les polítiques públiques a la 
mediterrània han afavorit la compra front el lloguer (front els països del nord d’ Europa on ha 
sigut a l’inrevés), però el ben cert és que durant la bombolla, el discurs afavoridor de la 
compra és un “fet social” -en termes de Durkheim- que condiciona l’adquisició d’habitatges. 
De fet, aquest discurs s’ha articulat en una doble vessant institucional i popular. 

1.2 El discurs institucional 

Des del punt de vista institucional, tant càrrecs polítics com empresaris o entitats bancàries 
afirmaven, fins tot el 2008 que no hi havia bombolla i que els preus continuarien pujant. En 
aquest sentit s’han pogut recopilar més de 110 declaracions en premsa 1 de polítics, acadèmics 
i institucions que, durant el període 2003-2008 no només negaven l’existència d’una 
bombolla immobiliària sinó que alertaven de les males intencions de les persones o 
institucions que indicaven que estàvem vivint una bombolla immobiliària. 

Així, el 2003, moment on va haver un augment del tipus d’interés i una certa disminució de 
les ventes degudes a l’augment de les taxes d’interés bancàries, les autoritats com José Pablo 
Méndez, president de “ Sociedad de Tasación”, afirmava que el terme “bombolla” era 
incorrecte i que, en tot cas, l’evolució dels preus responia a l’evolució natural de l’economia 
amb habitatges que la gent podia comprar perquè tenia capacitat d’endeutament. Fins i tot, 

1 Recopilades pel forer de nom “Vagabundo” a la xarxa social “Burbuja.info 

Felipa Jové (que vengué l’empresa el 2007 a Martinsa, just en el moment de l’esclat de la 
bombolla), considerava que les especulacions sobre la bombolla eren especulacions quasi 
malintencionades. Declaracions com les de Gregorio Mayayo, President de l’Asociación 
Hipotecaria Espanola (AHE) afimant que "No estamos ante una burbuja inmobiliaria en 
Espana” o de Ricard Fomesa, President de La Caixa dient: "/Burbuja? Los hechos 
demuestran lo contrario. No sólo hay demanda, sino que los preciós aumentan. La demanda 
excede a la oferta"^ expressen el discurs del moment. 

Ja el 2004, la bombolla es recupera i continua en taxes interanuals de creixement molt altes, 
però políticament, l’increment de preus i l’absència d’habitatges protegits comença a ser un 
problema polític important; amb la victòria del PSOE en les eleccions de 2004 rescata el 
Ministerio de la Vivienda, i posa al front Maria Antònia Trujillo, que eixe mateix any 
comença el seu mandat estimulant el sector i la compra insistint en l’inexistència d’una 
bombolla immobiliària, indicant l’irresponsabilitat de qui així ho manifeste: "Son unos 
irresponsables aquellos que piensan que en Espana existe una burbuja inmobiliaria augurando 
un brusco descenso en el precio de la vivienda." 4 En el mateix sentit, òbviament, s’expressava 
ínigo Aldaz, Director de Realia Business: "Tomando como referencia criterios económicos, 
no podemos hablar de burbuja inmobiliaria" 5 

Hi havia, però, visions més matisades, com ara la visió d’En Santiago Carbó - Catedràtic 
d’economia de la Universitat de Granada-, qui, tot i negar l’existència de bombolles entenia 
que l’increment de preu tenia un cert component irracional i especulatiu: “No creo que haya 
una burbuja, pero sí que estamos inmersos en un circulo vicioso del que necesitamos salir” 6 . 
Aquesta visió optimista continuà durant tot l’any 2004 i 2005. Tant el govem socialista com 
l’oposició del Partit Popular a nivell estatal coincidien en l’inexistència de riscos per al 
sector;. Així des de la portantveu en la comissió d’habitatge del PP, Pablo Matos afirmava 
que "Estoy convencido de que no hay una burbuja que pueda estallar y crear problemas en 
nuestra economia." 7 A més, tant Tinsa, como Sociedad de Tasación, les dues empreses més 
importants encarregades de valorar els immobles per a la concessió de crèdits eren certament 
optimistes en l’evolució del mercat immobiliari a tot l’estat. José Luis Estevas-Guilmain, president 

2 Revista Cosummer 23 de septembre de 2003 

3 El Pais (14-07-2003) 

http://www.elpais.com/articulo/primer/plano/Burbuia/burbuia/elpepueconeg/200807Q6elpneglse 5/Tes 

4 ABC (24-06-2003) http://www.abc.es/hemeroteca/historico-24-06-2004/abc/Qpinion/la-burbuia- 
inmobiliaria 9622202842 146.html 

5 Fundación Camunas http://www.fundacioncamunas.es/noticias/plantilla.asp?id=29 

6 http://www.wharton.universia.net/index.cfm?fa=viewArticle&id=800&language=spanish&specialId=78 
http://terranoticias.terra.es/nacional/articulo/pablo matos terra no 266369.htm 

de Sociedad de Tasación afirmava "Es que no hay burbuja. Creo que es un término mal 

o 

utilizado" i Idelfonso Ortega, Presidente de Tinsa, s’expresava en la mateixa línea ja el 2007: 
"El incremento de tipos impositivos y algunas afirmaciones sobre la especulación que han 
tratado de pinchar una burbuja inmobiliaria «que no existe», estan frenando el mercado" 8 9 . 
Així, no és d’estranyar que tant les associacions empresarials com les caixes d’estalvis 
confiaren en l’increment constant de preus i producció. Fins i tot, en un estudi de Leal 
Maldonado (2005) estimava que la necessitat d’habitatges només en l’àmbit de la primera 
residència seria de 5.732.000 habitatges en el període 2000-2016: 

“El resultado obtenido no deja de ser sorpresivo ya que supone un aumento 
considerable del parque de vivienda para los próximos anos y el mantenimiento de 
ritmos elevados de construcción (...) Para este último caso, el aumento del parque de 
viviendas desde el punto de referencia del ano 2000 hasta el 2016 es de 5.732.000 
viviendas, lo que implica ritmos muy elevados de producción de viviendas (...) Esto 
supone que el aumento del parque de viviendas en esos 16 anos serà de un 29% del 
que se deduce una producción anual de 358.250 viviendas” 10 Leal Maldonado 
(2005). 

El 2007 va ser l’any en què les taxes de creixement i producció van començar a resentir-se. 
Mentre que als Estats Units començava a parlar-se de hipoteques fem i la possibilitat 
d’intervindre en la banca, a la Comunitat Valenciana, una de les principals empreses 
immobiliàries (tant constructora com promotora i gestora de sòl), presentava suspensió de 
pagaments deixant en una difícil situació bancs d’inversió com Lehman Brothers i entitats 
com Bancaixa. El sector, majoritàriament, interpretà que, si bé hi hauria un cert descens de 
ventes, no implicaria la fi del negoci immobiliari. El fet de la suspensió de pagaments de 
Llanera es devia, fonamentalment, al seu ràpid creixement, agressiva política de compra de 
sòl i alt endeutament. No obstant, en 2007 també es van produir eixides del negoci 
immobiliari significatives; la família Jover va vendre la seua empresa FADESA a 
MARTINSA (Que 2009 va fer la major suspensió de pagaments de la història de l’estat) i un 
dels inversors més importants de la Comunitat Valenciana com Miguel Montoro Tarazona 
(Grupo Montoro) començà a vendre les seues nombroses propietats de sòl residencial per 
capitalitzar-se i orientar-se cap el negoci terciari. 


8 El Nuevo Lunes (7-02-2005) http://www.elnuevolunes.eS/historico/algrano/l 122%20al%20grano.htm 

9 La Verdad (21-06-2007) http://www.laverdad.es/albacete/prensa/20070621/albacete/cree-precios-vivienda- 
albacctc 2007062 1 .html 

10 Sense incloure segones residències 

Dins aquest context, el discurs institucional, pràcticament en la seua totalitat insistia en el fet 

de que el descens en el ritme de les ventes, la crisi als Estats Units i la suspensió de 

pagaments de Llanera no era el preludi d’un esgotament del model, sinó un “aterratge” 

controlat i suau de les ventes. Com a exemple trobem a Jordi Gual, Director del Servicio de 

Estudiós de La Caixa: "La principal razón por la que considera que no hay burbuja es la 

solidez de la demanda, basada en hechos estructurales como un largo período de tipos de 

interès bajos y una fuerte inmigración." O a un nivel més global, Angel Gurría, Secretari 

general de l’OCDE qui considerava que “pese a las fuertes subidas del precio de la vivienda 

en Espana en los últimos anos, no hay 'ninguna evidencia' de que los fenómenos especulativos 

12 

hayan generado una burbuja que amenace con el hundimiento del sector”. 

El cas de la Comunitat Valenciana era més significatiu i contundent; el president de 
l’associació de promotors anomenava “visionaris catastrofistes” les opinions dels que 
pensaven que l’activitat urbanística començava a estar en crisi. De fet, en aquest cas, fins i tot 
es qüestionava el terme “aterratge” en la mesura que implicava descens de preus. Salvador 
Vila, President de l’Asociació de Promotors Inmobiliàris i Agents Urbanitzadors de València 
afirmava que "No podemos decir, en ningún caso, que la llamada burbuja inmobiliaria ha 
explotado, ni tan siquiera hay que utilizar las palabras crisis o aterrizaje suave. Vivimos un 
período de normalización. Ni los visionarios mas catastrofistas pueden hacemos creer que la 
actividad urbanística està agotada." 13 

Encara que aquest discurs es va suavitzar el 2008, encara eixe any, quan ja les suspensions de 
pagaments començaven a ser freqüents i les ventes estaven en plena davallada, no faltaven 
opinions optimistes que recolzaven el manteniment de l’activitat immobiliària. Exemple el 
tenim en Raül Blesa, President de l’Asociació de Menuts i Mitjans Constructors de la 
Província de Badajoz (APROCON): "Creo que todos los que aconsejan que la gente no 
compre viviendas, que ya bajaran los preciós, se equivocan, y hacen un flaco favor los 
compradores, puesto que cuando quieran comprar no solo no seran mas baratas sino todo lo 
contrario, mucho mas caras". 14 

El discurs institucional als últims anys a anat en la línia de assenyalar que les últimes baixades 
de preus eres les més agressives que es podien fer i, per tant, el preu mínim al que poden 

11 Revista Consumer (05-04-2006) http://www.consumer.es/web/es/vivienda/2006/04/05/150762.php 

12 Urbanoticias (27-11-2006) http://www.urbanoticias.com/noticias/hemeroteca/7463 la-ocde-descarta-la-caida- 
en-el-precio.shtml 

13 Levane-EMV (19-07-2007) http://www.levante- 

emv.com/secciones/noticia.isp ?pRef=3598 5 322154 Opinion-mito-burbuia-inmobiliaria 

14 Soitu (18-06-2008) http://www.soitu.es/soitu/2008/06/18/info/1213810155 785849.html 

arribar. En aquest sentit el moment actual -en cada moment- és l’idoni per a comprar. En 
aquest sentit trobem molt interessant les aportacions de l’economista i financer Robert J. 
Shiller (2009) que explicava que gran part de la presa de decisions econòmiques i financeres 
estan causades pel pensament col·lectiu. Reproduïm un fragment de la seua obra El estallido 
de la burbuja per l’acceptació expressa que es fa del discurs social com a configurador de la 
presa de decisions, que té la seua rellevància per la condició de financer nord-americà de 
l’autor: 

“Alan Greesnpan, en un editorial publicado en el períodico Financial Times en marzo de 
2008, admitió -mucho después de que explotara la burbuja- que se habían producido momentos 
de eufòria una “fiebre especulativa”. Pero anadió que “el problema esencial es que nuestros 
modelos -tanto los modelos de riesgo como los econométricos- por muy complejos que sean- 
siguen siendo demasiado sencillos para captar la amplia variedad de detalles del mundo real”. 
Gresspan no tuvo mas remedio que reconocer la existència de burbujas, pero no quiso aceptar la 
idea de que buena parte de lo que impulsa el pensamiento de las personas es de naturaleza 
puramente social. Defendió el hecho de que los modelos matemàticos de la econometria sobre la 
conducta humana individual son las únicas herramientas de las que disponemos para entender el 
mundo (...). No parece respetar las investigaciones procedentes de la psicologia o la sociologia” 
(Robert J. Shiller 2009, pàg 45). 

1.3 Canvis en l’estructura demogràfica i en la creació de llars. 

A més de l’interés institucional organitzat en aquest tipus de “coalició pel creixement” la 
creació de nous llars va ser la principal causa endògena que va estimular la demanda de 
creació de llars. El ritme de creació de noves famílies s’accelerà amb la bona situació de 
l’economia i, entre 1978 i 1998, a tot l’estat es crearen una mitja anual de 151.000 llars. 
Durant el període de la bombolla immobiliària, però, aquestes dades es multiplicaren per 3, 
arribant el 2006 a vora 450.000 llars. Aquestes dades eren la base empírica que sostenia totes 
les argumentacions que assenyalaven que el notable increment de preus i producció es devia 
no a motius especulatius, sinó a causes de tipus demogràfic objectives i quantificables. 
L’enquesta de Població Activa del primer trimestre de 2007 -últim any de la bombolla- indica 
que els dotze mesos anteriors es crearen 51 1.600 llars, més del triple de la mitjana als anys 90. 
La velocitat de creació de llars creixia un 3,3% anual, més del doble que el creixement de la 
població (2,5 voltes), el que ens indica que, a més del propi increment de la població, hi havia 
canvis estructurals en la composició demogràfica de la població. 

A més de l’estímul de la creació de llars per a la producció d’habitatges i absorció d’estoc de 
segona ma, des del punt de vista macroeconòmic, la construcció és conseqüència però també 

causa del creixement econòmic en la mesura que origina el consum de béns duradors com 
electrodomèstics i mobles. Podem assenyalar els impactes de la construcció en l’economia en 
tres àmbits :Creació de riquesa bruta, mesurada en termes de PIB. En el cas espanyol als anys 
90 representava un 10% del PIB, mentre que el 2007 arribava al 14%. En l’actualitat 
representa aproximadament el 10% front la mitjana europea del 5,9%. En el cas de la 
Comunitat Valenciana, el pes de la construcció va arribar a representar el 18% del PIB en 
2007. Un segon aspecte és l’efecte multiplicador del sector de la construcció sobre el conjunt 
de l’economia i, finalment, la intensa creació d’ocupació. Entre el 12% i el 16% de l’ocupació 
total durant el període analitzat són empleats directes de la construcció. 

Prenent com a base la taxa de creació de llars es feien la majors part de les estimacions de 
demanda interna de llars o, també anomenada en molts estudis “demanda estructural” a la 
qual s’hauria d’afegir la segona residència de turisme residencial i estacional. Si el 2001 hi 
havia 14 milions de llars, el 2007 aquesta xifra pujava fins els 16,1 1 milions de llars 
En l’actualitat, la EPA del primer trimestre de 2010 indica que hi ha 6.000 nuclis familiars 
menys com a conseqüència del reagrupament dels seus membres, fenomen inèdit des que es 
publica Aquesta enquesta. Així, la crisi econòmica està influint decisivament en l’actual 
estructura familiar; durant el primer trimestre de 2010, amb l’atur arribant als 4.612.700 
persones, el nombre de llars a tot l’estat va arribar als 17.115.400 llars front les 17.121.400 
enregistrats tres mesos abans. A més, aquest fenomen ha ocorregut amb un increment 
poblacional de 32.000 persones. És evident que l’atur i la crisi estan provocant el 
reagrupament familiar al voltant de l’habitatge principal (els pares) de molts membres que 
havien decidit independitzar- se i resistir millor la crisi aprofitant l’economia d’escala de la 
família. La reducció de llars també té a veure amb la necessitat de que varies persones, sense 
relació familiar, tinguen que compartir habitatge davant l’actual situació del mercat laboral. 
Com hem indicat anteriorment, aquesta dada contrasta amb els ritmes de 2005 o 2006 on la 
creació de llars es produïa a un ritme de 100.000 llars trimestrals, arribant, durant el segon 
trimestre de 2006 a les 211.000 persones de creació de nous llars. 

1.4 Població Nouvinguda 

El fort ritme de creació de llars ha tingut una de les seues causes en l’arribada d’immigrants. 
Segons dades de Caixa Catalunya, pràcticament la meitat de les llars creats els últims anys 
són de persones nascudes fora d’Espanya, percentatge que pareix coherent amb la forta 
entrada d’immigrants que es va produir de forma constat a la Comunitat Valenciana i Espanya 
durant els últims deu anys. És evident que hi ha hagut un increment de la població immigrant 
(de 102.118 persones el 1998 a 847.339 en 2008) especialment notable. Això va encoratjar el 

mercat de dues maneres: d'una banda una migració europea d'edat avançada que adquiria 
immobles en la costa com segona residència, i per un altre una immigració laboral provinent 
d'Amèrica llatina, Àfrica i països de l'Est d'Europa que llogaven o compraven immobles de 
baix preu, la venda del qual s'utilitzava com finançament per a comprar un nou habitatge. 

Com veiem a la taula, el percentatge de població nouvinguda, pràcticament es multiplicà per 
set durant el període analitzat, arribant més 750.000 persones en una dècada (només a la 
Comunitat Valenciana), que fins i tot l’any 2008 continuava creixent en població nouvinguda. 
Així del total del fort d’increment de població durant eixos deu anys, que va passar del 4 als 5 
milions d’habitants, tres quartes parts es devien a la presència d’immigració; en aquest sentit 
hem de dir que els nouvinguts tenen un doble component al cas de la Comunitat Valenciana, 
tant laboral com turisme residencial (especialment a Alacant). 

Taula 2. Població espanyola i estrangera a la Comunitat Valenciana 1998-2008 



TOTAL 

Espanyols 

Estrangers 

% Estrangers 

1998 

4.023.441 

3.921.323 

102.118 

2,54 

1999 

4.066.474 

3.936.282 

130.192 

3,2 

2000 

4.120.729 

3.964.522 

156.207 

3,79 

2001 

4.202.608 

4.003.034 

199.574 

4,75 

2002 

4.326.708 

4.025.565 

301.143 

6,96 

2003 

4.470.885 

4.057.125 

413.760 

9,25 

2004 

4.543.304 

4.078.987 

464.317 

10,22 

2005 

4.692.449 

4.110.464 

581.985 

12,4 

2006 

4.806.908 

4.138.833 

668.075 

13,9 

2007 

4.885.029 

4.152.927 

732.102 

14,99 

2008 

5.029.601 

4.182.262 

847.339 

16,85 


Font: INE 

La necessitat d’habitatges per als nouvinguts és evident. Les seues pautes de localització han 
estat explicades en diferents estudis, i es basen en la segregació espacial per origen de 
població. El tipus d’habitatges que demanaven era el de pitjor qualitat de les ciutats: 
habitatges antics (encara que moltes vegades cèntrics), i habitatges alts sense ascensor. La 
seua forma d’accés a la propietat normalment era el lloguer, però durant els últims anys molts 
d’ells començaren a comprar estos habitatges de segona ma. El seu impacte en el conjunt de la 
demanda va ser evident ja que el mercat de segona i primera ma, és, en realitat, un únic 
mercat connectat. 

Les rentes provinents d’aquest col·lectiu nouvingut arribaven a població que les tomava a 
gastar en un nou habitatge en una nova zona, en un clar exemple d’invasió successió que 
podríem estudiar amb el marc teòric de l’escola de Chicago. Si es tractava de diners destinats 
a lloguer, l’arrendador disposava de més diners per a pagar la quota mensual del seu nou 
habitatge. Si venia l’habitatge eixa entrada de capital era la base -junt l’estalvi que puguera 
tindré- per a comprar el nou habitatge. Òbviament, també podria comprar un habitatge de 
segona ma de qualitat superior i el venedor fer la mateixa operació. De fet, en el cas de la 
zona del PAI d’Orriols (Avinguda Alfahuir) la meitat dels compradors d’habitatges nous 
havien venut un habitatge anterior abans de comprar aquest. 

1.5 Separacions, divorcis i nul·litats matrimonials 

Igualment, durant el període d’augment de preus i de producció d’habitatge que va 
caracteritzar la bombolla immobiliària, es va produir també un increment del nombre de 
divorcis, separacions i nul·litats matrimonials. De manera significativa, amb l’arribada de la 
crisi econòmica a la fi de 2007, aquesta taxa va descendir i es va col·locar en valors negatius 
tant en 2007 (-5,76%) com en 2008 (-13%) 

El tipus d’habitatge que necessita aquesta població és d’un o dos dormitoris, tipologia que 
també es la més buscada per població “en trànsit” (desplaçats laborals, estudiants, turistes). 
Les polítiques locals de qualificació de sòl no han sigut receptives als canvis en aquest model 
residència en els seus planejaments urbanístics ja que l’estàndard de dotacions per als nous 
sectors de desenvolupament es basen en el nombre d’habitatges i no en el nombre de persones 
que hi viuran. 

Absència d’una política d’habitatge protegit en la Comunitat Valenciana. 

Gràfica 2. Construcció d’habitatges lliures i protegits a la Comunitat Valenciana 

Aquesta bombolla va provocar 
desequilibris que l’estat del benestar 
resolia amb ajudes al col·lectius 
desafavorits. En el nostre cas, la 
política de promoció d’habitatge 
protegit ha segut, conforme indica el 
gràfic, clarament poc ambiciosa, 
escassament dotada de recursos i molt 
orienta a la compra front el lloguer. La 
major part dels recursos de l’estat han 



Hal> NiureCom Valenciana Hal) protegit Com Valenciana 

estat destinat a desgravacions fiscals (que afavoreixen els més rics) front a ajudes directes 
(80% - 20%) en percentatges inversament proporcionals als d’Europa. 

A més, no hi ha hagut ni a nivell estatal ni a nivell autonòmic una política decidida de creació 
de sòl barat per a construir habitatges protegits. Més al contrari, hem tingut una política que 
buscava el titular periodístic oferint suposades obligacions de creació de sòl per a habitatge 
protegit però que, al seu articulat escamotejava eixa obligació amb excepcions a les que tots 
els ajuntaments s’apuntaven per tal de poder especular amb el sòl i finançar les seues fantasies 
electorals i alimentar les xarxes d’influència dels partits. Malgrat tot, la recent supressió per 
falta de recursos de les ajudes de la Generalitat i el Ministeri, junt a la circulació de 
l’esborrany del nou pla d’habitatge estatal on elimina les ajudes directes, indica que els 
pròxims anys les administracions deixaran sense ajudes la compra d’habitatge i minvaran 
molt les ajudes al lloguer. 

1.6 Evolució del tipus d’interés, de l’esforç hipotecari i d’existència de crèdit 

A més de les causes de tipus demogràfic hem de pensar que per a que tota esta població 
demandant d’habitatges puga accedir a la seua propietat, requereix de préstecs d’entitats 
financeres. L’evolució del negoci immobiliari des dels anys 60 i 70 on el promotor també era 
constructor i, en gran part, autofinançava l’obra amb lletres de canvi que pagaven els 
compradors, s’ha passat a un model molt més especialitzat, amb promotors, constructors, 
immobiliàries, project manager, i entitats financeres ja que gran part de la rendibilitat dels 
projectes immobiliaris provenien del seu alt apalancament. De fet, no és d’estranyar que 
algunes promocions d’habitatges es feren sense posar diners propis. 

Per això, durant el període estudiat, hi hagué un descens en els tipus d'interès que provocava 
un menor esforç hipotecari. Com a conseqüència de la crisi de mitjan dels 90, el tipus d'interès 
que marca la base de referència dels préstecs amb garantia hipotecària va descendir de l'entorn 
del 10% que s'havia mogut fins a 1992 fins a fluctuar en una banda entre el 2% i el 4%. 

Molts analistes econòmics com Shiller (2009) resumeixen el període afirmant que, l’eixida de 
la bombolla tecnològica de principis dels 90 va posar la llavor per a la creació d’una nova 
bombolla. L’eixida de la crisi tecnològica va ser reactivar l’economia amb baixos tipus 
d’interés, que van a acabar generant una facilitat en l’accés al crèdit i un baix cost hipotecari. 

. En el cas d'Espanya això va produir, a més, un efecte multiplicador perquè la pertinença a 
l'Euro com moneda única de la Unió Europea va facilitar enormement l'accés a crèdit barat en 
la seva pròpia moneda. El deute hipotecari es va incrementar en el període 1990 a 1998 d'un 
14% a un 24%. Fou la tònica general de països com Irlanda (del 18% al 37%) o Alemanya 

(del 35 al 53%), mentre que països com França o Itàlia tot just van variar el pes del seu 
endeutament. 

No obstant això, en el període més actiu de la bombolla immobiliària, de 1998 a 2006, 
Espanya va elevar el seu percentatge fins al 58%. Després d'Àustria, Espanya va ser el país de 
la UE que més va incrementar aquest percentatge des de 1990 fins a 2006 (un 314,29%) sent, 
a més, el tercer que més va augmentar en tota la UE en el conjunt del període. Aquest 
exemple és similar al d'Irlanda, la bombolla immobiliària del qual va fer créixer el deute 
hipotecari del 18% al 70% del PIB. És a dir, el nostre sistema financer no tenia els fons per a 
atendre la demanda de capitals que requeria el nostre creixement immobiliari i les entitats 
financeres espanyoles van fer de canalitzadores dels préstecs europeus cap als compradors 
d’habitatges a la Comunitat Valenciana i Espanya. 

2.- Com fer esclatar una bombolla immobiliària 

Les bombolles, per la seua naturalesa són insostenibles, però hi ha determinats elements que 
podem ser determinants en el seu esclat. En aquest estudi assenyalem dues: la fi del crèdit i la 
promulgació de la llei del Sòl de 2007. 

Aquest model de circulació del crèdit és un sistema poc estable perquè les fonts de decisió 
últimes sobre els préstecs que rebia un habitant de qualsevol poble valencià es trobaven a una 
gran ciutat d’Alemanya o França. Per a aquestes entitats les inversions són purament 
financeres i amb un risc associat a cada operació. Quan les seues operacions als Estats Units 
van incrementar el seu risc, van deixar de donar préstecs per tal d’incrementar els seus 
paràmetres de solvència front la crisis vinent. Això, evidentment era un risc latent que, fins i 
tot va posar de manifest Santiago Carbó (2005) en unes trobades sobre habitatge. Una de les 
seues conclusions era la següent 

(...) en cuanto a la financiación, existen también importantes tensiones por el lado de la 
oferta de la vivienda. Si las tasas de crecimiento del crédito hipotecario resultan espectaculares, no 
lo son menos las del crédito destinado a las actividades de construcción y, sobre todo, las relativas 
a la financiación de actividades inmobiliarias. Esta elevada concesión de crédito tiene, sin duda, 
parte de su explicación en la pròpia demanda, que ha impulsado una creciente promoción 
inmobiliaria. Sin embargo, el ritmo de crecimiento del crédito para actividades inmobiliarias 
responde, asimismo, a la demanda de financiación para actividades especulativas en un plazo muy 
corto de tiempo. Carbó (2005, pàg 76) 

El perill era que, com en totes les espirals de preus que generen bombolles, la concessió de 
crèdits hipotecaris estava fonamentada en l’existència final d’un comprador al qual se li 
transmetien tots els riscos de l’operació: 

... resulta habitual en las promociones inmobiliarias la compra de una vivienda 15 
por parte de pequenas sociedades para su posterior reventa, acumulàndose frecuentemente 
varias reventas incluso antes de que la vivienda se haya construido. Esta espiral incorpora 
un componente de transmisión del riesgo en corte transversal, puesto que se encarece el 
precio del activo respecto a su valor de equilibrio y se transfiere el riesgo de unos agentes 
a otros, sin tener en cuenta eventuales cambios de tendencia en los preciós de la vivienda 
(Carbó 2005 pàg 76). 

I va ser precisament la restricció del crèdit a la compra d'habitatge durant 2007, la 
qual va suposar la primera burxada a la bombolla i l'inici de la baixada de producció i de 
preus. 

Gràfica 3. Financiació als llars. Variació interanual 


— PRÉST. Y FONDOS TTTUUZACIÓN VIVIENDA 

— PRÉST Y FONDOS TTTUUZACIÓN OTROS 
TOTAL 



En paral·lel a aquesta restricció del crèdit, la llei 8/2007 de sòl de 28 de maig 
proposava una valoració del sòl, construccions i edificacions a efectes reparcel·latoris, 
expropiadors i de responsabilitat patrimonial de les Administracions Públiques, totalment nou. 

Les noves regles persegueixen acabar amb l'especulació, substituint el sistema seguit 
per la Llei del Sòl de 1998, en la qual el sòl es valorava segons la seva classificació 


15 O un solar, o sòl brut 

urbanística i segons la seva situació. Es pretén que la valoració es desvincule de la 
classificació i es valori el sòl en funció del que és i no del que el planejament diu que pot 
arribar a ésser en un futur incert. Així, i partint dels dos tipus de sòl que distingeix la Llei, el 
sòl rural i el sòl urbanitzat, les noves regles de valoració són les següents: 

En el sòl rural, s'aplicarà el mètode de capitalització de la renda anual real o potencial, la qual sigui 
major. (...) Si el sòl està subjecte a la seva transformació urbanística i està ja s'ha iniciat, les despeses i 
costos en els quals hagi incorregut el propietari haurien de ser taxats i pagats, incrementats per una taxa 
lliure de risc i una valoració del risc. 

Aquest nou règim de valoracions beneficia sens dubte a l'Administració, que podrà, per 
exemple, gràcies als nous mètodes de valoració, expropiar terrenys a preus bastant inferiors 
als preus de mercat. Els més perjudicats poden ser els actuals propietaris de sòl urbanitzable ja 
que aquest, es valorarà de la mateixa forma que es valora un sòl d'especial protecció pels seus 
valors paisatgístics, però freturós d'aprofitament urbanístic. 

Aquesta situació suposà una autèntica revolució en la valoració del patrimoni de les 
promotores i del càlcul del risc que feien els bancs, ja que, en els seus balanços el preu 
contable del sol i el preu de taxació sobre el que s’havia atorgat el préstec de sòl estava fet 
incorporant totes les expectatives de revalorització que ara es prohibien incorporar. Aquesta 
va ser una de les causes més importants en la restricció del crèdit al promotor ja que les 
auditories van començar a demanar provisions per un risc -el menor valor real del sòl- que no 
tenien valorat. 

Tal va ser l’impacte d’aquest nou règim de valoracions que podia implicar la suspensió de 
pagaments massiva i en cadena de les promotores propietàries de sòl que el govem va tindré 
que ajornar la seua aplicabilitat. Així l'avantprojecte de Llei d'Economia Sostenible, aprovat 
pel consell de Ministres, inclou una disposició addicional que flexibilitza el règim de 
valoracions de la Llei del Sòl de 2007 i que permet a les entitats financeres esquivar, en bona 
mesura, la depreciació dels actius als quals força aquesta norma. 

Aquesta disposició amplia de tres a sis anys la pròrroga contemplada en la Llei del Sòl per a 
actualitzar el valor de terrenys urbanitzables delimitats. És a dir, aquells que estan en la fase 
prèvia abans de convertir-se en urbans (en els quals estan llests per a edificar les promocions). 
La llei 8/2007 estipula que els terrenys d'aquesta tipologia que no s'haguessin començat a 
construir en els terminis delimitats pel pla d'ordenació urbanística haurien d'actualitzar i 
rebaixar la seva valoració en un termini màxim de tres anys des de la seva entrada en vigor. 
Aquesta moratòria de tres anys addicionals garanteix un major marge a entitats financeres i a 
promotors per a poder eludir la pèrdua de valor a la qual haurien d'enfrontar-se el pròxim any. 

Sense la modificació prevista en la Llei d'Economia Sostenible, es veurien obligats a revisar 
al juny de 2010 el valor d'aquests solars, havent d'efectuar les provisions corresponents i amb 
el consegüent impacte en els seus comptes. De prosperar aquesta disposició, una vegada 
superats tots els tràmits parlamentaris pertinents, les entitats financeres i les promotores que 
encara mantinguin en cartera sòl tindran fins a juny de 2013 per a revisar el valor d'aquests 
actius si és que encara no els han donat sortida en el mercat. En els principals nuclis urbans, la 
diferència de valoració podria ascendir fins a un 90% de pèrdues per a promotors i per a 
bancs. 

3.- Conclusió 

La creació i posterior esclat de la bombolla immobiliària va respondre a un conjunt de causes 
tant de tipus objectiu i endogen com altres de tipus social i cultural. Dins aquestes últimes són 
especialment importants les declaracions de polítics, que crearen un clima que afavoria la 
compra -i l’especulació- amb el discurs de que l’habitatge no baixaria i de què no estàvem 
immersos en una bombolla immobiliària. Òbviament, aquest discurs de les elits era compartit 
pels ciutadans que no dubtaven a comprar una vivenda perquè, com es deia fa menys de 4 
anys: “la vivenda no baixa de preu” o “llogar és tirar els diners”. En aquest sentit, és 
important recalcar l’important rerefons social i cultural que tenen les bombolles especulatives 
i com la famosa teoria de Thomas de que “Quan una societat defineix una situació com a real, 
és real en les seues conseqüències”. No obstant això, l’esclat de la bombolla deguda a la 
restricció del crèdit i l’aplicació de noves normatives per part de l’estat que pretenien -i han 
aconseguit- transvasar el béns immobiliaris de promotors a bancs, estan generant un nou 
discurs social recelós de la compra d’habitatges. En anys posteriors veurem si aquest nou 
discurs escèptic o el que, previsiblement, la coalició pel creixement generarà de nou acaba 
imposant-se en la societat. 

